Բացարձակ իշխանություն (ֆիլմ, 1997)

**«Բացարձակ իշխանություն»** (), ռեժիսոր Քլինթ Իսթվուդի ամերիկյան քաղաքական թրիլլերը, որն էկրանավորվել է Դեյվիդ Բալդաչչիի համանուն վեպի (1996 թվական) հիման վրա։

## Սյուժե
Լյութեր Ուիթնին արհեստավարժ գող է, որ հազվադեպ է գործում։

Նա հաշվարկել է, որ եթե իր վերջին «գործը» հաջողվի, ապա ինքն ընդմիշտ կթողնի գողության ուղին։ Հարուստ առանձնատան գողության ժամանակ նա ստիպված է լինում թաքնվել գաղտնի սենյակում, որտեղից երկկողմանի հայելու հետևից կարողանում է տեսնել տանտիրոջ կնոջն ուրիշ տղամարդու հետ։ Վերջինս, պարզվում է, սադիստ է։ Կինը ձգվելով վերցնում է գրենական դանակն ու վիրավորում տղամարդուն, ապա ձեռքը հետ տանում` կրկին հարվածելու համար։ Սակայն այդ միջոցին վիրավոր տղամարդն օգնություն է կանչում, և սենյակ են մտնում 2 տղամարդ, որոնցից մեկը կրակելով սպանում է կնոջը։

Պարզվում է, որ ներս մտնողներն ԱՄՆ-ի նախագահի անվտանգության  գաղտնի գործակալներ են, իսկ այդ տղամարդը` Ալան Ռիչմոնդը, ԱՄՆ-ի նախագահը։ Նույն պահին հայտնվում է Գլորիա Ռասսելը` նախագահի աշխատակազմի ղեկավարը։ Իմանալով կատարվածի մասին` վերջինս որոշում է թաքցնել սպանությունը։ Որոշվում է կատարվածը ներկայացնել այնպես, որ իբր կնոջը սպանել է բնակարանահատ ինչ-որ մեկը։ Հետքերը մաքրելուց հետո, սակայն, նրանք սենյակում մոռանում են դանակը։ Ուիթնին թաքստոցից դուրս է գալիս ու… վերցնում այն։ Գործակալները, հիշելով դանակի մասին, վերադառնում են ու, նկատելով Ուիթնիին, սկսում են հետապնդել նրան։

Ոստիկանությունը հետաքննություն է սկսում ու թաքցնում բազմաթիվ փաստեր, որոնք նկատում է խուզարկու Սեթ Ֆրանկը։ Վերջինս արդեն կասկածում էր, որ ինչ-որ բան այն չէ։ Սեթ Ֆրանկը Ուիթնիին կասկածում է հանցագործության մասնակից լինելու մեջ, սակայն վստահ է, որ մարդասպանն Ուիթնին չէ։ Ուիթնին փորձում է լքել քաղաքը, սակայն իմանալով, թե ինչ կաշառակեր ու բարոյալքված մարդ է Ռիչմոնդը, որոշում է խաղ խաղալ Ռիչմոնդի ու վերջինիս մարդկանց գլխին։ Միևնույն ժամանակ Ռիչմոնդը ցանկանում է, որ Ուիթնին ընդմիշտ լռի։

## Դերերում
* Քլինթ Իսթվուդ - Լյութեր Ուիթնի
* Ջին Հեքմեն - նախագահ Ալան Ռիչմոնդ
* Էդ Հարիս - խուզարկու Սեթ Ֆրանկ
* Լորա Լինի - Քեյթ Ուիթնի
* Սքոթ Գլեն - գործակալ Բիլ Բարթոն
* Դեննիս Հայսբերտ - Թիմ Քոլի
* Ջուդի Դևիս - Ռասել Գլորիայի վերադասը
* Է.Գ. Մարշալ – Ուոլթեր Սալիվան
* Մելորա Հարդին - Քրիստի Սալիվան
* Քենեթ Ուելչ - Սենդի Լորդ
* Փենի Ջոնսոն - Լաուրա Սիմոն
* Ռիչարդ Ջենքինս - Մայքլ Մաքքարտի
* Մարկ Մարգոլիս - Ռեդ Բրենսդֆորդ
* Էլեյն Քագան - Վալերիա
* Էլիսոն Իսթվուդ – ուսանող-նկարիչ

## Արտադրություն
Երբ Քլինթ Իսթվուդն իմացավ գրքի` ֆիլմ դառնալու մասին, հավանեց կերպարներին ու հիմնական սյուժեն, բայց նրան դուր չեկավ այն, որ իր կարծիքով հետաքրքիր շատ կերպարներ սպանվում են։ Բանակցելով սցենարիստ Ուիլյամ Գոլդմանի հետ` նա պահանջեց, որ վերջինս վերանայի տեքստն ու «չսպանի ու վերստեղծի նրանց, ում սիրում է լսարանը»։

## Շահույթ
ԱՄՆ-ում ցուցադրության առաջին շաբաթվա ընթացքում ստացվել էր 16 770 220 միլիոն դոլարի շահույթ։ Ցուցադրությունից ստացված ընդհանուր գումարը կազմել է 50 068 310 միլիոն դոլար։

## Ծանոթագրություններ

## Արտաքին հղումներ
* Описание фильма в TCM Movie Database
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1997 ֆիլմեր
Կատեգորիա:Columbia Pictures ֆիլմեր
Կատեգորիա:Warner Bros. ֆիլմեր
Կատեգորիա:ԱՄՆ-ի քաղաքականություն
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան քրեական թրիլեր ֆիլմեր
Կատեգորիա:Ամերիկյան քրեական ֆիլմեր
Կատեգորիա:Դերասաններ այբբենական կարգով
Կատեգորիա:Կալիֆոռնիայում նկարահանված ֆիլմեր
Կատեգորիա:Ռեժիսորներ այբբենական կարգով
Կատեգորիա:Վեպերի էկրանավորումներ
Կատեգորիա:Քլինթ Իսթվուդի ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր ոստիկանների մասին
Կատեգորիա:Ֆիլմեր, որոնց գործողությունները տեղի են ունենում ԱՄՆ-ում
Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում
Կատեգորիա:Ֆիլմեր հայր-դուստր հարաբերությունների մասին